alibayram/wikipedia-40-langs huggingface dataset:
Edgar Rice Burroughs

Edgar Rice Burroughs (født 1. september 1875, død 19. marts 1950) var en amerikansk forfatter. Han skrev blandt andet science fiction.

Noget af det han blev kendt for var serien om John Carter på Mars og bøgerne om Tarzan.

Han døde på sin ranch Tarzana nord for Los Angeles i Californien den 19. marts 1950.

Eksterne henvisninger 

Personer fra Chicago
Science fiction-forfattere fra USA
Fantasyforfattere fra USA
Tarzan
Amerikanere i 1800-tallet
Amerikanere i 1900-tallet
Edward Elgar

Sir Edward William Elgar, 1. Baronet (født 2. juni 1857, død 23. februar 1934) var en britisk komponist. Han skrev en del orkestermusik, hvoraf de to symfonier, Cellokoncerten og Enigma Variations (Enigma-variationer) er hovedværkerne, og han er bag oratoriet The Dream of Gerontius (tekst af John Henry Newman).

Elgars mest kendte værk er den noget pompøst klingende Pomp and Circumstance nr. 1 med Land of Hope and Glory.

Elgar efterlod sig en 3. ufuldendt symfoni, som nu er færdigskrevet og indspillet.

Biografi 
I 1869 komponerer 12-årige Elgar sit første musikstykke.

I 1872 begynder han at arbejde på et advokatkontor.

Hans Salut d'amour fra 1888 var en forlovelsesgave til officerdatteren Caroline Alice Roberts. De første udgaver var for violin og klaver, klaversolo, cello og klaver og lille orkester. Det meget populære salonstykke findes i dag i utallige arrangementer, herunder også med en sangtekst af A. C. Bunten Woo thou, Sweet Music. I 1889 gifter han sig med Caroline Alice Roberts, og i 1890 komponerer Elgar sit første vigtige værk, Froissant.

I 1899 er der uropførelse af Enigma-variationerne.

I 1902 komponerer Elgar musikken til Edvard VII's kroning, og i 1904 afholdes den første Elgar-festival i London. Elgar bliver ved denne lejlighed adlet.

Elgar besøger USA i 1905 og bliver æresdoktor ved Yale-universitetet.

I 1912 skrev han musikken til maskespillet The Crown of India i anledning af det britiske regentpar kong Georg 5. og dronning Marys kroning i Delhi til kejser og kejserinde af Indien.

Hustruen dør i 1920, hvorefter Elgar bliver dybt deprimeret, og hans produktive periode er ovre.

Elgar selv dør 23. februar 1934 i sit hjem ved Worcester.

Udvalgt værkfortegnelse 
 1888: Salut d´amour
 1890: Ouverturen Froissart
 1892: Serenade for strygere
 1899: Enigma-variationer, Sea Picures
 1899: Nimrod
 1900: Oratoriet The dream of Gerontius
 1901: Cockaigne, Pomp and Circumstance March no 1 (Land of Hope and Glory)
 1904: Ouverture "In the South"
 1905: "Introduction and allegro for strings"
 1908: Symfoni nr. 1 - for orkester
 1910: Violinkoncert
 1911: Symfoni nr. 2 - for orkester
 1913: Symfonisk studie Falstaff
 1918: Strygekvartet
 1919: Cellokoncert; Klaverkvintet
 1933/1998: Symfoni nr. 3 (færdiggjort af Anthony Payne) - for orkester

Se også 
 John Alden Carpenter (student hos Elgar Rom in 1906)

Noter

Eksterne henvisninger 

 
 The Elgar Society and The Elgar Foundation 
 
 
 
 

Komponister fra England
Nationalromantiske komponister
Baronetter fra Det Forenede Kongerige
Klassiske komponister fra det 20. århundrede
Briter i 1800-tallet
Briter i 1900-tallet
Edwin Hubble

Edwin Powell Hubble (født 20. november 1889, død 28. september 1953) var en amerikansk astronom. 

Hubble er kendt for opdagelsen af, at galakser bevæger sig væk fra hinanden, og at universet er dynamisk frem for statisk. Denne opdagelse medførte nogle grundlæggende ændringer i Einsteins relativitetsteori og var med til at kassere Den Kosmologiske Konstant.

Hubble beregnede også hastigheden, hvormed galakserne bevæger sig væk fra hinanden, og formulerede Hubbles lov, der siger at hastigheden er proportional med afstanden. 

Edwin Hubble virkede fra 1919 ved Mount Wilson-observatoriet i Californien.

I 1920'erne studerede Hubble de objekter, som kaldtes ”Spiralnebulosor” (nu: spiralgalakser), og han formåede at udskille enkelte stjerner i dem. Da han fandt variable stjerner, cepheider, blandt dem, kunne han beregne afstanden til dem. På den måde viste han i 1924, at Andromedagalaksen er på stor afstand af vor egen galakse, Mælkevejen, og det blev klart, at spiralnebuloserne ikke hører til Mælkevejen, men udgør egne galakser. 

Han udarbejdede i 1925 et klassifikationssystem for galakser, Hubbleklassifikationen, som har form af et stemmegaffeldiagram og bruges endnu.

Efter især Vesto Slipher og Knut Lundmarks observationer af, at bølgelængderne i lyset fra galakserne ofte er længere (rødere) end i lyset fra lokale lyskilder, viste Hubble i 1929, at denne såkaldte rødforskydning tenderer at vokse lineært med galaksernes afstand (fra os). Det er nu kendt som Hubbles lov. Skønt afstandene, som Hubble havde beregnet, viste sig at være forkerte – de anses nu at være ca. syv gange større – så viste lineariteten i forbindelsen mellem afstand og rødforskydning at holde for langt fjernere galakser. 

Da en rødforskydning forårsaget af Dopplereffekten kan observeres, når en lyskilde bevæger sig bort fra observatøren, udtrykte Hubble den som en tilsyneladende hastighed (apparent velocity), nemlig den hastighed som galaksen skulle have, hvis rødforskydningen forårsagedes af en Dopplereffekt. Hubble tog det dog ikke for givet, at rødforskydningen beroede på en sådan bevægelse, men forblev åben for alternative forklaringer. 

Allerede i 1927 havde Georges Lemaître foreslået en teori ifølge hvilken, universet ekspanderer, og galakserne bevæger sig bort fra hinanden. Kosmologiske teorier af denne art, ifølge hvilke universet eller selve rummet opstod ved et stort brag (kendt som Big Bang) er siden udviklet videre og efterhånden i flere omgange tilpasset til nye observationer. 

Hubbles opdagelse spiller en afgørende rolle i disse teorier.

Se også 
 Hubbles lov
 Hubble-rumteleskopet
 Hubble Deep Field
 Hubble Deep Field syd
 Hubble Ultra Deep Field

Eksterne links 

Astronomer fra USA
Astrofysikere
Amerikanere i 1900-tallet
Effekt

Ordet effekt har flere betydninger:
 Virkning – ydre egenskab
 Effekt (fysik)
 Elektrisk effekt
Thorbjørn Egner

Thorbjørn Egner (12. december 1912 – 24. december 1990) var en norsk tegner, forfatter, visedigter og komponist. Han har skrevet både for voksne og for børn, men er mest kendt for sine børnebøger.

Thorbjørn Egner har skrevet historierne om Karius og Baktus, Klatremus og de andre dyr i Hakkebakkeskoven og Folk og røvere i Kardemomme by. Hans børnefortællinger er for længst blevet klassikere for flere generationer, og hans mest populære bøger er udkommet i oversættelse i mere end 20 lande. I 2017 udkom filmen Dyrene i Hakkebakkeskoven.

Udgivelser

Bøger 
Gamle hus i Vågå (1943)
Gamle hus i Rauland (1945)

Børnebøger 
Barneboka, (1940, med Sigurd Winsnes)
Malermester Klattiklatt dypper kosten - og tar fatt (1940)
Truls og Kari: en liten bok for store og små (1941)
Truls og Kari kommer til den store byen (1942)
Ola-Ola som alle dyra var så glad i (1942)
Småfolk (1942)
Jumbo som dro ut i verden (1943)
Klattiklatt i hjemmefronten (1945)
Hesten, kua og de andre (1945)
Da Per var ku (1946)
Karius og Baktus (1949)
Tretten viser fra barnetimen (songbook, 1951)
Nye viser fra barnetimen (songbook, 1952)
Klatremus og de andre dyr i Hakkebakkeskoven (1953)
Folk og røvere i Kardemomme by (1955)
Tommy og elefanten (1958)
4 Verden er stor (1972)

Diskografi 
 1955 – Kardemommeviser  
 1955 – Doktor Dyregod  
 1957 – Karius og Baktus  
 1957 – Egner-viser 
 1957 – Kardemommefesten  
 1957 – Kasper og Jesper og Jonatan  
 1966 – Klatremus og de andre dyrene i Hakkebakkeskogen  
 1970 – Karius og Baktus  
 1970 – Kardemommubærinn  
 1973 – Kardemommefesten  
 1973 – Verkstæði jólasveinanna
 1974–76 – Ole Brumm og vennene hans (tre plater), med Yukon Gjelseth
 1974 – Nora i Egnerland, med Nora Brockstedt
 1975 – Folk og røvere i Kardemomme by  
 1982 – De seksten beste Egnerviser – Pluss Karius og Baktus  
 1993 – Musikantene kommer til byen  
 1997 – Gode gamle Egnerviser  
 2002 – Thorbjørn Egners viser fra Barnetimen  
 2005 – Tommy og Elefanten – Karius & Baktus – Ole Jakop på bytur – Da Per var ku 
 2012 – Muntre musikanter – Karius & Baktus møter Dyrene i Afrika  
 2012 – Vi har den ære – en hyllest til Thorbjørn Egner

Eksterne henvisninger 

 

Børnebogsforfattere fra Norge
Tegnere fra Norge
Illustratorer fra Norge
Komponister fra Norge
Norsksprogede forfattere fra Norge
Modtagere af Bokkunstprisen
Modtagere af Cappelenprisen
Dwight D. Eisenhower

Dwight David Eisenhower (14. oktober 1890 – 28. marts 1969) var USA's præsident fra 1953 til 1961. 

Dwight D. Eisenhower blev født i Texas som den tredje af syv børn. I 1915 bestod Eisenhower eksamen ved USA's militærakademi West Point, og året efter blev han gift med Mamie Geneva Doud i Denver i Colorado. De fik to børn.

Militære karriere 
Under 1. verdenskrig gjorde han tjeneste i infanteriet og kampvognskorpset. Han blev beordret til fronten i Frankrig, men nåede den ikke før krigen sluttede.

Man fik øje på hans store administrative kompetence, og efter angrebet på Pearl Harbor i 1941 kom han som general til stabstjeneste i Washington. Allerede i 1942 blev han øverstkommanderende for de amerikanske styrker i Europa og kom til at lede landgangen i Nordafrika, erobringen af Sicilien og det sydlige Italien i 1943. 

Samme år blev han udnævnt som øverstbefalende over de allierede styrker i Europa og blev således ansvarlig for den enorme, militære operation, der blev iværksat med invasionen i Normandiet i juni 1944. Ved siden af sin administrative kompetence besad Eisenhower også et stort diplomatisk talent. Et talent, han i høj grad fik brug for i samarbejdet med de meget selvbevidste generaler i de allierede styrker, f.eks. den britiske Montgomery og den amerikanske pansergeneral George Patton. 

Efter den sejrrige krigsafslutning i Europa i maj 1945 ledede han den amerikanske demobilisering. Han blev stabschef, og fra 1950 til 1952 var han øverstkommanderende for NATO.

Militærtitler

Præsidentperiode 
I 1952 blev Eisenhower opstillet som præsidentkandidat af Det Republikanske Parti, og han blev i november valgt som præsident med stort flertal. Under valgkampen lovede han afslutning på Koreakrigen, og det lykkedes også at få våbenhvile i 1953. Samme år døde Stalin, og Eisenhower tilstræbte en normalisering af forholdet til Sovjetunionen. Den kolde krig var dog ikke sådan at få bugt med, og udenrigsministeren, John Foster Dulles, var uforsonlig i sit forhold til kommunisterne. Da russerne i 1957 opsendte Sputnik 1, gik oprustningen for alvor i gang igen. Eisenhower advarede dog også mod det militær-industrielle kompleks, og han arbejdede for at sikre kontrol med det. 

Indenrigspolitisk havde højrefløjen hos Republikanerne håbet på en tilbagerulning af Roosevelts og Trumans sociale reformer, og heri støttedes de af Eisenhowers vicepræsident, Richard Nixon. Men Eisenhower holdt sig til en moderat linje. Under de racistiske optøjer i 1957 i Little Rock, Arkansas satte Eisenhower forbundstropper ind for at sikre de sorte amerikaneres rettigheder.
 
Eisenhower døde i 1969 på Walter Reed General Hospital i Washington.

Ekstern henvisning 
 (dansk) http://www.slagmarker.dk/eisenhower.html
 Eisenhower – Farewell address  (video youtube)
 Eisenhower – Farewell address  (text wikisource)

USA's præsidenter
Militærfolk fra USA
Amerikanere i 2. verdenskrig
Personer fra Texas
Militær-industrielle kompleks
Riddere af Dannebrog
Riddere af Æreslegionen
Riddere af Befrielsesordenen
Modtagere af Militær Medalje (Frankrig)
Eksil

At være i eksil betyder at man er i landflygtighed eller landsforvist, enten fordi man forbydes at rejse tilbage eller risikerer at blive fængslet eller retsforfulgt, hvis man vender tilbage.

Se også 
 Diaspora

Eksterne henvisninger 

Straf
Eksistens

Eksistens kan have flere betydninger:

 Liv – det biologiske liv.
 Individualisering – et aspekt af den moderne menneskelige tilværelse.
 Eksistentiel filosofi – en filosofisk spekulation over eksistens.
 Eksistentiel terapi - en helbredelse af menneskets eksistentielle lidelser
 Eksistentiel psykologi - en undersøgelse af menneskets psykiske væremåde
 Virkelighed

Referencer
Ekspert

Ekspert (noun) er en person, som er meget vidende eller dygtig i et bestemt område. 'Eksperter' kan anvendes til udvælgelse og kvalitetsvurdering af information og dokumenter. "Ekspert" er ikke en beskyttet titel, hvilket betyder, at hvem som helst kan påberåbe sig at være ekspert i et givent emne uden at have kvalifikationer eller kompetencer på området.

Etymologi 
Begrebet 'ekspert' stammer fra latin expertus 'erfaren', perf.ptc. af experiri 'forsøge, gøre erfaringer'. Brugen af begrebet 'ekspert' kan spores tilbage til det tidlige 19. århundrede.

Synonymer 
Synonymer til begrebet 'ekspert' er begreber som 'specialist', 'autoritet', 'lærd', 'mester' og 'virtuos'.

Begrebebet 'ekspert' 
'Ekspert' er noget øvrige personer udpeger en person til at være. Denne form for 'udnævnelse' er gældende, så længe der er nogen, som mener, at vedkommende er berettet til denne titel.

Den 'intellektuelle' og 'eksperten' kan opstilles overfor hinanden som to forskellige åndstyper. Men i virkeligheden bor de oftest i en og samme person. Den 'intellektuelle' er 'eksperten', når vedkommende træder et skridt tilbage og betragter sig selv udefra. Vedkommende repræsenterer en spaltning i 'eksperten' selv. Vedkommende er 'eksperten', når denne kommer i tvivl om den moralske mening med det, vekommende foretager sig eller falder hen i fortvivlelse.

Professorer og filosof Hubert Lederer Dreyfus og Stuart Dreyfus peger på, at den ’intuitive ekspert’ er et udtryk for en person med praktisk kundskab, hvis niveau er opnået gennem lærings- og refleksionssituationer gennem sine praktiske erfaringer. En anden form for ’ekspert’ er ’mesteren’, hvis handlinger er styret af en phronesisk dømmekraft. Ifølge Dreyfus er phronesis noget, der knytter sig til en tavs kropsliggjort viden opnået gennem megen praksiserfaring inden for en bestemt disciplin og professionskultur. Denne erfaring hviler på de livsformer, vaner, normer og værdier, der kendetegner den omgivende kultur, som man er en del af. Den 'intuitive ekspert' kan være en fagidiot, som kun kan se verden og begå sig inden for sit faglige ekspertiseområde, mens den 'kulturelle mester' har en dannelse og et syn, der gør vedkommende til etisk overvejet 'ekspert'. Den 'kulturelle mester' vil i højere grad end den 'intuitive ekspert' være i stand til at bryde med de tanke- og handlemønstre, der måtte være gældende for en professionskultur, med innovative landvindinger for faget til følge.

Eksterne henvisninger 
 Informationsordbogen . Opslagsord: Ekspert

Se også 

 Erfaring
 Færdighed

Referencer 

Pædagogik
Kognitionspsykologi
Eksplosion

En eksplosion er en hastig udvidelse af gasser, forårsaget af enten frigivelse af et overtryk eller en forbrænding.

Se også 

 Implosion
 TNT-ækvivalent

Fysik
Ekspropriation

Ekspropriation betegner det ejerskifte, der finder sted når offentlige myndigheder overtager privat ejendom. Myndighederne kan være staten, regionerne, kommunerne eller helt specifikke offentlige institutioner såsom skoler eksempelvis. I særlige tilfælde kan det være private firmaer, der foretager ekspropriation på vegne af myndighederne. Som regel forhandles der en frivillig opkøbsaftale med ejeren. Hvis kan der ikke findes en fælles aftale og findes overtagelsen vigtig for almenvellet, kan ejerskiftet også ske pr. dekret, mod ejerens vilje.

Regler for ekspropriation 
Ekspropriation tages eksempelvis i brug, når staten ønsker at føre en motorvej eller en motortrafikvej igennem et område, eller når kommunerne ønsker at sikre drikkevandsressourcer. I Danmark er ejendomsretten beskyttet over for det offentlige ved bestemmelser i Grundlovens § 73.

Loven kræver følgende betingelser opfyldt, før offentlige myndigheder kan forlange ejendom afstået:

 Afståelsen skal ske mod fuld erstatning
 Afståelsen skal ske af hensyn til almenvellet
 Indgrebet skal være hjemlet ifølge lov

Desuden skal ekspropriationen ske i henhold til lov om fremgangsmåden ved ekspropriation vedrørende fast ejendom.

Yderligere kan en ekspropriationslov ikke stadfæstes, hvis mindst en tredjedel af Folketingets medlemmer modsætter sig det. I så fald må loven vedtages igen efter førstkommende valg til Folketinget, før den kan træde i kraft.

Hvis en borger mener, at en lov – eller oftest en myndigheds afgørelse efter en lov – krænker ejendomsretten, kan spørgsmålet indbringes for domstolene, jf. Grundloven § 73, stk. 3. Derudover indeholder en del love særlige regler om klageadgang ved ekspropriation af arealer eller rettigheder.

Erstatningsfri regulering af ejendomsretten 
Der findes et andet juridisk begreb, hvis virkning minder om ekspropriation, nemlig erstatningsfri regulering af ejendomsretten. For den berørte er virkningen dog den samme, for der sker et indgreb (en begrænsning) af den private ejendomsret. Bl.a. Højesterets dom i U.1998.1669 H handler om erstatningsfri regulering af ejendomsretten. Som det fremgår af begrebets navn, berettiger en erstatningsfri regulering af ejendomsretten ikke til, at den berørte kan få erstatning.

Referencer

Eksterne henvisninger 
 Lov om ekspropriationer under ministeriet for offentlige arbejder 
 Bekendtgørelse af lov om fremgangsmåden ved ekspropriation vedrørende fast ejendom 
 Bekendtgørelse af lov om graveadgang og ekspropriation m.v. til telekommunikationsformål 
 Lov om Ekspropriation til Formaal vedrørende Rets-, Politi- og Fængselsvæsenet
 Lov om ekspropriation i militære øjemed 
Jura
Retsvidenskab
Juridiske begreber
Statsforfatningsret
Offentlig økonomi
Elefantiasis

Elefantiasis også kaldet elefantsyge er en tropesygdom, som er forårsaget af den snyltende rundorm Filaria sanguis. Ormene tilstopper lymfekarrene, hvorved lymfen ophobes, og karrene svulmer op. Forekommer især i benene (Elefantben).

Kilder

Eksterne henvisninger 

Parasitsygdomme
Eliksir

En eliksir (fra  - al-'iksīr) er en klar, sødlig væske til medicinsk brug, skal indtages oralt og tiltænkt at skulle løse ens lidelser. Når den anvendes som en farmaceutisk præperat, indeholder en eliksir mindst en aktiv ingrediens tiltænkt til oralt brug.

Se også 
 Livets eliksir
 Digestif

Lægemidler
Arabiske ord og vendinger
Ella Fitzgerald

Ella Fitzgerald (født 25. april 1917, død 15. juni 1996) var en af jazzens betydeligste sangerinder, og vinder af 13 grammy-priser.

Hun blev født i Newport News, Virginia og opfostret i Yonkers, New York. Hun voksede op hos sin fraskilte mor, der arbejdede på et vaskeri, mens hun selv løb ærinder for lokale gamblere. Hendes mor døde, da Fitzgerald var femten. Fortvivlet pjækkede hun fra skole og kom på kant med loven. Myndighederne sendte hende til en forbedringsanstalt, hvor hun oplevede mishandling.
 
Fitzgerald blev opdaget i 1934 af Benny Carter ved Apolloteatret i Harlem, og begyndte sin karriere allerede som 16-årig med Chick Webbs orkerster, som hun overtog ved hans død i 1939. Hun startede siden som solist i 1946 og har lavet talrige plader med blandt andet Louis Armstrong og Duke Ellington. Hun havde også en vigtig støttespiller i starten, da Marilyn Monroe personligt ringede til en af de store klubber, og lovede at sidde ved et bord foran scenen fem aftner i stræk, sådan at Ella Fitzgerald kom til at synge. 

Tre år i stræk vandt hun prisen for Bedste kvindelige vokalist. Hun har fået en stjerne på Hollywood Walk of Fame og er tildelt Præsidentens frihedsmedalje af præsident George H.W. Bush.

Hun var gift tre gange, heraf i seks år med den store jazz-bassist Ray Brown. De sidste år af sit liv led hun af hjerteproblemer og fik begge ben amputeret pga. diabetes.

Referencer

Eksterne henvisninger 

 

Jazzmusikere fra USA
Sangere fra USA
Hollywood Walk of Fame
Kvindernes æresgalleri i USA
Modtagere af Presidential Medal of Freedom
Amerikanere i 1900-tallet
Embargo

Embargo har flere betydninger.
 Handelsembargo – forbud mod eksport/import af visse varer til et bestemt land.
 Våbenembargo – forbud mod salg af våben til et bestemt land.
 Tilbageholdelse  eller beslaglæggelse  af et udenlandsk skib eller dets skibsladning.
Embryologi

Embryologi er studiet af den tidlige fosterudvikling. Selve ordet er en udbygning af ordet embryo, der er betegnelsen for det tidlige fosterstadie.

Obstetrik
Embryon

Embryon eller embryo er et kim fra en plante eller et foster fra et dyr i den tidlige udviklingsperiode.

Den menneskelige embryonale udvikling 
Den embryonale fase kan sættes til 3-8 uge af graviditeten.

Uge 1 
Når en ægcelle, oocyt, og en sædcelle, spermatozo, smelter sammen i kvindens æggeleder dannes en zygote. Zygoten deler sig livligt ved mitotiske delinger. På tredje dagen er den blevet til 16 celler, og kaldes morula, morbær-stadiet.

Morula når frem til livmoder hulrummet. Her bliver celleklumpen væskefyldt, og kaldes en blastocyst.

Blastocysten kan dele i to dele embryoblasten og trofoblasten. Trofoblasten danner en kappe om embryoblasten, senere vil dette blive til fosterhinderne og moderkagen.
Embryoblasten bliver ophavet til selve embryonet – eller det tidlige foster (og er herfra man høster embryonale stamceller).
Blastocysten er på dette tidspunkt begyndt at trænge ind i livmodervæggen.

Uge 2 
I uge to dannes den tolagede kimskive.

Trofoblasten vil udvikle sig videre til de under uge 1 beskrevne dele.

Embryoblasten udvikler sig til epiblasten og hypoblasten til sammen udgør dette den tolagede kimskive.
Epiblasten vil senere udvikle sig til amnionhulen (hulrummet hvor der er fostervand omgivet af årehinden, amnion). Hypoblasten bliver til den primitive blommesæk.
Grænsefladen mellem de to "bobler" er den bilaminære kimskive.

Uge 3 
Fra epiblastdelen af den tolagede kimskive vandre celler ned mellem de to lag. Der er nu dannet en trelaget – trilaminær – kimskive. Lagene kaldes nu ectoderm (epiblasten), mesoderm og endoderm (hypoblasten).

Skiven vil begynde at folde og danne den kommende rygmarv – neuralfuren. Somitterne vil blive synlige

Uge 4 til 8 
Gennem denne periode vil embryoner vokse yderligere og forskellige celler vil vandre til forskellige områder af cellen og give ophav til deres forskellige organer. Fx vil celler fra mesoderm blive til bl.a. muskler, knogler, blodkar og blod, mens ektoderm vil blive til bl.a. hud og nerver. Endoderm vil blive til tarmsystemt med tilhørende kirtler (lever, bugspytkirtel etc)

Ved udgangen af 8. uge overgår embryonet til at være et foster.

Eksterne henvisninger 

Graviditet
Forplantningssystemet
Emil fra Lønneberg

Emil fra Lønneberg er navnet på en fiktiv person skabt af Astrid Lindgren i 1963. Emil er omkring 8 år og laver altid ballade, selvom han inderst inde er en god dreng. Familien hedder Svensson til efternavn og bor på gården Katholt (Katthult) i Lønneberg (Lönneberga) i Småland. Han har også en lillesøster, der hedder Ida. Af andre bipersoner kan, udover forældrene, Alma og Anton, nævnes gårdskarlen Alfred, der er Emils bedste ven, Line, den unge pige i huset, og Tyttebær-Maja, en ældre kone.

Emil har også en gris, som hedder Grisepjokket. Når Emil har lavet en skarnsstreg, løber han hen til et skur (huggehus), som han låser indefra, men hvor han også bliver låst inde af sin far. Her fordriver han tiden med at snitte figurer af træ.

Emil går generelt for at være en skarnsunge, men som voksen forstår man, at alle Emils skarnsstreger bunder i gode intentioner, der bliver misforstået – f.eks. når han hejser sin lillesøster op flagstangen, fordi hun gerne vil se Mariannelund.

Bogen Emil fra Lønneberg blev udgivet første gang den 23. maj 1963 på svensk, og året efter blev den oversat til dansk. Senere er bogen filmatiseret og bearbejdet for TV. Den danske versionering til TV er lavet af Anne Lilmoes og indtalt af Thomas Winding. I nyere tid er Emil fra Lønneberg blevet gen-versioneret med Jesper Christensen som speaker.

Filmatiseringer 
 Emil fra Lønneberg (1971)
 Nye løjer med Emil fra Lønneberg (1972)
 Emil og grisebassen (1973)
 Emīla nedarbi (1985)
 Emil og Ida fra Lønneberg (2013, animationsfilm)

Eksterne henvisninger 

 Astrid Lindgrens verden – Emil fra Lønneberg  

Børnebøger
Fiktive personer fra Sverige
Astrid Lindgren
Émile Zola

Émile Zola (født 2. april 1840, død 29. september 1902) var en indflydelsesrig fransk forfatter. Han var en betydelig eksponent for naturalismen i litteraturen og vigtig for Frankrigs politiske liberalisering.

Émile Zola skrev det verdensberømte åbne brev: J'accuse (Jeg anklager) om Dreyfus-affæren, der drejede sig om en fransk jødisk officer uskyldigt dømt for spionage. Brevet var stilet til den franske præsident og blev offentliggjort i avisen L'Aurore den 13. januar 1898. Zola indser i brevet, at hans ytring er en injurie, men skriver det alligevel som en samvittighedshandling. Han blev idømt fængselsstraf, men undgik den ved at flygte til England, hvor han opholdt sig fra 1898 til 1899. Brevet var i høj grad medvirkende til, at sagen mod den dømte officer blev genoptaget, og den uskyldige fik genoprejsning.

Værker 

Émile Zola debuterede i 1864 med novellesamlingen Contes à Ninon (da. Fortællinger til Ninon). Han fik sit gennembrud i 1867 med romanen Thèrése Raquin (da. 1901), som er filmatiseret flere gange. I 1868 kom romanen i en 2. udgave. Denne gang med et forord af Zola, hvor han for første gang lancerer naturalismen. Kravene er, at romanen skal være lige så objektiv og skildre virkeligheden som faglitteraturen.
Zolas hovedværk Les Rougon-Macquart blev skrevet i 1871 – 1893 og bestod af 20 romaner.
Zola har dannet forbillede for mange forfattere. I Danmark fx Herman Bang.

Udmærkelser 
Var officer af Æreslegionen 1888 – 1889. Titlen blev frataget ham pga. Dreyfus-affæren.

Flere steder er der opkaldt bygninger og veje efter Émile Zola. 
I Frankring ligger skolerne Lycée Émile Zola i Aix-en-Provence og Collège Émile Zola i Fouquiéres-lés-Lens. 
I Tyskland ligger Emilie-Zola-Straße i Hohen Neuendorf.
I Danmark ligger Zolas Alle i Søborg i Gladsaxe kommune

Noter

Eksterne henvisninger 

 Zola's works: text, concordances and frequency list

Romanforfattere fra Frankrig
Franskmænd i 1800-tallet
Novelleforfattere fra Frankrig
Franskmænd begravet i Panthéon
Empire

Empire (udtale: ) var en europæisk stilperiode under klassicismen fra slutningen af 1700-tallet til midten af 1800-tallet. Stilen opstod i Frankrig og var stærkt knyttet til personkulten omkring Napoléon Bonaparte. Stilen fandtes både inden for indretning, møbelkunst, kunsthåndværk, tøjmode og i mindre grad i arkitekturen. Formålet var at forherlige magt, og det ses tydeligt i symbolsproget. Inspirationen kom fra oldtidens Grækenland, det gamle Egypten og Romerriget. Baggrunden var også Napoleons Egypten-felttog. Fabeldyr og -mennesker og våben er en del ornamenterne.

I møbelkunsten anvendtes især mahogni, ibenholt og cedertræ ofte med udsmykninger i forgyldt bronze som laurbærkranse og løvefødder. I Danmark blev bronzen ofte erstattet af billigere intarsia-udsmykninger i citrontræ.
Stilen var meget populær i Rusland til ca. 1850. I det øvrige Europa blev stilen umoderne nogle år før.

I Danmark kaldes senempiren for Christian 8.-stilen og i Tyskland for Biedermeier.

Eksterne henvisninger 

Stilperioder
Emulering

Ved en emulering foretager man en eftergørelse/efterligning af noget andet. I computerterminologi er det oftest et program, som efterligner resultatet af helt andre programmers virke. For eksempel kan det lykkes at få nogle programmer til at køre under emulator-programmet, sådan at man dels ikke bemærker dette program, dels ikke bliver klar over, at de oprindelige programmer ikke afvikles. 

Det vil i praksis sige, at det er muligt at få en IBM-kompatibel computer til at efterligne f.eks en Commodore 64. Man opnår derved, at den IBM-kompatible computer kan køre Commodore 64-programmer og spil. Dette ville ikke være muligt uden emuleringssoftware, fordi de 2 computere rent praktisk ikke "snakker samme sprog". Emulator-softwaren sørger for at oversætte i dette eksempel Commodore 64's sprog til det sprog, den IBM-kompatible computer kan forstå. Denne behandler så dataene, og emuleringssoftwaren søger så for at oversætte det IBM-kompatible sprog tilbage igen. Man snyder faktisk det emulerede program til at tro, det afvikles på en ægte Commodore 64.

Det er ikke kun muligt at emulere en Commodore 64. Der er masser af andet emulatorsoftware tilgængeligt, og oftest under en form for fri Licens som GPL. Der er dog nogle af disse emuleringssoftware, som kræver ROM softwaren fra den orginale konsol/computer for at virke. Man skal derfor eje konsolen/computeren eller have købt en licens for at kunne benytte emulatorsoftwaren til noget.

Kilder/henvisninger

Eksterne henvisninger
Emulator Zone  (Engelsk)
Logisk bevaringsstrategi - emulering https://digitalbevaring.dk/viden/emulering/ 

Datalogi
Digital bevaring
Endemisk

Endemisk stammer fra græsk: en = "i" + demos = "folk". Heraf kommer betydningen: "i landet" → "indenlandsk", dvs. en betegnelse for noget lokalt, stedbundet, af stedegen (art) eller en stedlig (art). 

I biologi og økologi anvendes betegnelsen endemisk om arter, hvis forekomst og udbredelse er begrænset til et meget snævert, geografisk eller økologisk område. Dvs. de pågældende arter findes kun i det pågældende land eller den pågældende lokalitet, ø, el. lignende

Eksempler på endemiske dyrearter
Kiwi-fuglene findes kun i New Zealand
Amazondelfinen findes kun i Amazonas
Komodovaranen findes kun i og omkring øen Komodo i Indonesien
Axolotlen findes kun i nogle få søer i det central Mexico
Nerpaen findes kun i Bajkalsøen i Centralasien
Eksempler på endemiske plantearter
Pyrenæisk Lilje (Lilium pyrenaicum) findes kun i de østlige Pyrenæer
Husfred (Soleirolia soleirolii) findes kun på Korsika, Sardinien og Balearerne
Spansk Ædelgran (Abies pinsapo) findes kun i provinserne Cádiz og Málaga i Spanien samt på enkelte toppe i Rifbjergene, Marokko.
Ølandsk Soløje (Helianthemum oelandicum) findes kun på Øland

Se også 
 Epidemi
 Pandemi

Økologi
Biologi
Enlil

Enlil var jordens gud i babylonisk religion/Sumerisk mytologi.

Se også 
Anu, himmelgud
Enki, vandgud

Sumerisk mytologi
Babylonien
Entamoeba histolytica

Entamoeba histolytica er en anaerob protozo, der inficerer menesker, og forårsager sygdommen amøbedysenteri (amøbiasis).
De findes overvejende i troperne.

De findes i to stadier: som frie amøber, også kaldet trophozoiter og som indkapslede cyster.
Det er i cysteformen at de kan smitte, idet de indkapslede cyster kan overleve turen gennem fordøjelsessystemet.
De udskilles med afføringen hos inficerede, og ved dårlig hygiejne smitter de "fækalt-oralt".

Kilder/henvisninger 

 Systema naturae 2000 (classification) – Taxon: Entamoeba histolytica 

Protozosygdomme
Amoebozoa
Entre-Deux-Mers

Entre-Deux-Mers er et stort vinområde, der ligger mellem floderne Garonne og Dordogne i Bordeaux, Frankrig. Entre-Deux-Mers betyder "mellem de to have". Der produceres hovedsagelig tør hvidvin.

Kilder/henvisninger 

Vindistrikter
Frankrigs geografi
Entreprenør

En entreprenør er en person eller et firma, der påtager sig at udføre et nøje beskrevet arbejde – en entreprise – for andre, ofte til en fast pris.

Entreprenører kendes mest fra bygge- og anlægsvirksomhed.  

Begrebet bruges også inden for andre brancher og arbejdsområder, f.eks. offentlig transport, it-drift, ældrepleje, lager- og transportlogistik.

Entreprenører indenfor bygge- og anlæg er f.eks. Skanska, NCC,  Aarsleff, Tscherning og MT Højgaard, og indenfor persontransport f.eks. Arriva, Combus, linjebus, DB Cargo og DSB.

Se også
licitation, outsourcing

Kilder og henvisninger

Uddannelse i entreprenørskab,  UddannelsesGuiden hentet dec. 2018

 
Stillingsbetegnelser
Transport
Eos

Eos er morgenrødens gudinde i græsk mytologi. Hun er datter af Thea og Hyperion og er søster til Helios og Selene.

Myte
En græsk myte handler om morgenrøden Eos. Der er mange forskellige varianter af denne myte, men en af dem er følgende: 

Eos blev forelsket i den unge, jordiske trojanske prins Títhonos og bortførte ham til sit palads. 

Hun var så betaget af ham, at hun bad gudernes fader Zeus om at gøre ham udødelig. 

Det ville Zeus ikke nægte hende. Men Eos havde glemt at bede om evig ungdom for Títhonos. 

Han ældedes, og de før så gyldne lokker blev grå, for til sidst at forsvinde helt. 

Títhonos blev senil og skrumpede ind til en krøbling. Det eneste, han til sidst havde tilbage, var sin stemme. 

Eos gemte ham i sit kammer, men hans stemme vedblev med at være der. 

Af barmhjertighed forvandlede hun til sidst Títhonos til en cikade, og derfor høres nu hans smukke cikadesang.

Tror man på den græske myte, steg gudinden Eos i sin stridsvogn fra havets dyb for at bringe dagslys til menneskene hver morgen. Eos er også mor til vinden og aften- og morgenstjernen.

Se også 
 De græske guders familietræ

Eksterne henvisninger 

 

Græske guder
Epidemi

En epidemi siges at forekomme, når en smitsom sygdom breder sig meget hurtigt i en befolkningsgruppe i et bestemt område. Hvis sygdomsudbredelsen bliver verdensomspændende, kalder man det en pandemi. 

I Danmark regnes det for en epidemi bl.a., når antallet af sygdomstilfælde bliver fordoblet på en uge. Ved en epidemi kan myndighederne anvende specielle love - eksempelvis en epidemilov - og regler for forebyggelse og bekæmpelse.

Mest kendte epidemier er byldepesten, kolera som hærgede i Europa i midten af 1800-tallet og den spanske syge, en slags influenza, der fra 1918 – 1920 dræbte omkring 50 millioner mennesker heriblandt 14 000 danskere.

Se også 
 Liste over epidemier
 Fugleinfluenza
 Virus

Kilder/henvisninger

Litteratur 

 Bek-Thomsen, Jakob (2018). Min, din og vores sygdom: Epidemier og vacciner i den globale medicinhistorie. I C. Andersen, & M. Thorup (red.), Global Idéhistorie (s. 203-213). Baggrund
 Bendix, Henriette og Preben Lund: Miraklet på Blegdammen - polioepidemien i 1952, Frydenlund 2020
 Morten Arnika Skydsgaard: "Fra pest til corona, 1349", Aarhus Universitetsforlag, 2021.
Erato

Erato er kærlighedsdigtningens, samt den erotiske og lyriske digtnings muse i den græske mytologi. Erato er datter af Zeus og Mnemosyne.

Kilder og henvisninger

Se også 

 De græske guders familietræ
 Græsk litteratur

Græske guder
Muser
Erfaring

Erfaring er den kundskab eller viden, som man får gennem egne oplevelser. Det er dog væsentligt at skelne mellem oplevelsen i sig selv og så den erfaring, der dannes, når oplevelsen er sat i forhold til tidligere erfaringer ved tankemæssig bearbejdning. Når man ofte lader, som om oplevelse og erfaring er én og samme ting, skyldes det, at bearbejdningen næsten altid sker ubevidst.

Erfaringsbaseret viden sættes ofte i modsætning til den viden, man har opnået gennem sin kultur, dvs. gennem gensidig påvirkning, samtaler, opdragelse, skolegang og medieformidlede oplysninger.

Den nyeste forskning i menneskets hukommelse gør, at man må opdele en persons samlede mængde af erfaringer i tre typer:

 episodisk viden, der stammer fra selvoplevede situationer, formidlet som erindringer
 semantisk viden, der drejer sig om almene sammenhænge, generelle begreber og abstraktioner fra den daglige virkelighed
 procedural viden, der angår tillærte færdigheder, vaner og holdningsmønstre

Da egne oplevelser mest giver sig udslag i procedurale og og episodiske erfaringer, må de semantiske erfaringer erhverves på anden måde. Det sker i mange kulturer gennem myter, fortællinger og sagn, men det sker i stigende grad gennem undervisning og teoretiske fremstillinger. Der findes overgangsformer, som f.eks. fortællinger eller kunstneriske arbejder, der kan give en formidlet, episodisk viden, som ligner personlige erfaringer, men som samtidig videregiver almene forståelsesmønstre, der svarer til semantisk viden.

Disse erkendelser om menneskelig erfaring giver anledning til grundig eftertanke i de pædagogiske fag. På den ene side må der være flest mulige selvoplevede situationer i undervisningen, men på den anden side kan de ikke – som man ellers har troet – erstatte teoretisk stof, formidlede handlingsmønstre og forklaring af abstraktioner.

Inden for æstetikken taler man om æstetisk erfaring. Her går en af diskussionerne på om den æstetiske erfaring er en særlig type, der adskiller sig fra andre erfaringer, eller om den er tæt beslægtet med vores øvrige erfaringer.

Se også 

Viden
Filosofi
Psykologi
Filosofiske grundbegreber
Erhverv

Et erhverv er det man (professionelt) beskæftiger sig med for at tjene til sine leveomkostninger; en næringsvej eller livsstilling. Den erhvervsmæssige beskæftigelse er stærkt identitetsdannende i de fleste kulturer.

Udtrykket anvendes også som synonym til branche.
Erik Gundersen

Erik Gundersen (født 8. oktober 1959) er en speedwaykører, der vandt 17 verdensmesterskaber. Herunder tre individuelle i 1984 i Göteborg, 1985 i Bradford, England og i 1988 i Vojens.

Erik Gundersen blev invalid ved et massestyrt under VM-finalen i England for hold 17. september 1989. Han fik en alvorlig rygmarvsskade, og man mente ikke, han ville overleve. Men efter en lang genoptræning blev Gundersen i stand til at gå igen, selvom han er erklæret 70% invalid.
Erik Gundersen blev nogle år efter ulykken igen involveret i sporten, da han var landstræner for speedwaylandsholdet i Danmarks Motor Union fra 1991-2002, hvilket han fulgte op med at være ungdomstræner samme sted. 

Erik Gundersen drager nu på en landsdækkende foredragsturné sammen med Ole Olsen og Hans Nielsen, i forsøget på – en gang for alle - at begrave de stridigheder, som kastede lange skygger over en af Danmarkshistoriens mest succesrige sportslige epoker.

Speedwaykørere fra Danmark
Medlemmer af dansk idræts Hall of Fame
Erkendelse

Erkendelse er et abstrakt begreb der finder anvendelse inden for mange videnskabelige discipliner. I psykologi omhandler erkendelse den måde hvormed en organisme indsamler, behandler og bruger information. Kort sagt hvordan fx mennesket opnår viden. I filosofi er erkendelse tæt forbundet med opfattelsen af epistemologi og ontologi.

Ifølge Politikens filosofiordbog skal tre betingelser være opfyldt, for at udsagn kan erkendes af et menneske:

1) Udsagnet skal være sandt. Et menneske kan således ikke erkende eksempelvis at jorden er bananformet, hvis det ikke rent faktisk er tilfældet.

2) Udsagnet skal være begrundet. Et menneske kan således ikke erkende, at jorden er rund, hvis det ikke kan forklare, hvorfor. Også selvom udsagnet er sandt.

3) Udsagnet skal udtrykke overbevisning. Et menneske kan således ikke erkende, at jorden er rund, medmindre det rent faktisk er overbevist herom. Også selvom udsagnet er både sandt og begrundet.

Indenfor religion 
I buddhismen skal man, for at opnå Nirvana, erkende sandheden:
At vores verden, Samsara, blot er en illusion, skabt af dæmonen Mara.

Se også 
 Empiri
 Agrippas trilemma

Kilder/henvisninger 
 Religion – en grundbog i livsanskuelser 
 Buddhas lære og den tibetanske buddhisme

Viden
Erkendelsesteori
Religionsvidenskab
Ernst Henrich Berling

Ernst Henrich Berling (f. Ernst Heinrich Berling, 22. marts 1708 i Alt Krenzlin, Landkreis Ludwigslust-Parchim, Mecklenburg, Tyskland,<ref>Tysk wikipedia angiver: Ifølge dåbsregistret for Picher sogn, født i Alt Krenzlin og døbt som Ernst Hinrich Behrling den 28. marts 1708- oplysninger fra Schwerin kirkebog hentet den 18. juni 2020.</ref> død 16. oktober 1750 i København ) var en tysk-dansk bogtrykker. Han grundlagde og udgav fra 1749 Kjøbenhavnske Danske Post Tidender. Det er den avis, vi i dag kender som Berlingske.

Berling var søn af ridende førster Melchior Christian Berling og Catharina Hennings, og han blev født i Mecklenburg. Han lærte bogtrykkerkunsten i Lauenburg, blev svend 1727 og indkaldtes 1731 til København af bogtrykker Johan Jørgen Høpfner, hvis steddatter, Cecilie Cathrine Godiche, datter af bogtrykker Jørgen Matthiasen Godiche, han året efter ægtede. Fra dem nedstammer den danske bogtrykkerslægt Berling.

1733 nedsatte han sig som bogtrykker, fik 1747 det eneste danske skriftstøberi overdraget af regeringen og udnævntes samme år til hofbogtrykker. Udstyrelsen af hans presses talrige frembringelser betegner et stort fremskridt i dansk bogtryk.

27. december 1748 fik han for sig og sine arvinger privilegium på at trykke de aviser – danske, tyske, franske og lærde, samt en månedlig Statstidende –, som han havde afkøbt bogtrykkerenken Inger Wielandt. Hans Kjøbenhavnske Danske Post-Tidender, den nuværende Berlingske Tidende, tilførte de politiske tidender en hidtil ukendt fylde af indenlandske nyheder. Fra 1748 overtog han også udgivelsen af det litterærkritiske blad Kiøbenhavnske nye Tidender om lærde [og curieuse] Sager, og det optræder derfor også i den samtidige litteratur under navnet Berlingske efterretninger.

Berling døde i oktober 1750, få måneder efter sin hustru.

 Kilder 
 Henry Hellssen, Foregangsmanden Ernst Heinrich Berling, Det Berlingske Bogtrykkeri, 1958.
 Harald Ilsøe, Bogtrykkerne i København, Museum Tusculanums Forlag, 1992. .
 T. Vogel-Jørgensen, Berlingske tidende gennem to hundrede aar. 1749-1949, bind 1, Berlingske, 1949.
 Rasmus Nyerup, Læsendes Aarbog for 1800, s. 69 ff.
 Peter Matthias Stolpe, Dagspressen i Danmark'', bind III og IV.
 Sankt Petri tyske kirkes begravelsesprotokol 1728-1767, opslag nr. 200, optegnelse nr. 184.

Referencer

Eksterne henvisninger 
 

Danskere i 1700-tallet
Bogtrykkere fra Danmark
Hofkunstnere fra Danmark
Personer i Dansk Biografisk Leksikon
Eros

Eros er flertydigt.

 Kærlighedens gud i græsk mytologi. Se Eros (gud).
 Også græsk ord for kærlighed. Se eros (kærlighed).
 Eros er også navnet på en asteroide. Se Eros (asteroide).

Se også
De græske guders familietræ
Græsk mytologi
Es

Esset er eneren i kortspil og har i de fleste spil den højeste værdi. Dog kan kortet i bl.a. poker og blackjack også fungere som det laveste kort – alt efter spillerens præferencer.

Beskrivelse 

I et standard sæt kort har esset ét symbol (ruder, spar, hjerte eller kløver), som er placeret midt på kortet. Somme tider er kortet særligt dekoreret med mønstre. I denne forbindelse er spar-kortet særligt i det, udgiverens signatur eller logo ofte er placeret på dette kort.

Historie 

Ordet es stammer fra det oldfranske ord as (af latin as) i betydningen "en enhed" – svarende til navnet på en lille romersk mønt.

At kortet kan betyde det højeste kort stammer fra den franske revolution, hvor det laveste kortnummer (dvs. 1) blev placeret over kongen for at repræsentere folkets sejr over kongedømmet. Således har kortet i Frankrig ofte tallet 1 til at markere esset – frem for øvrige landes A.

Kortspil
Escudo

Escudo er navnet på den 
møntenhed, som anvendes i Kap Verde.

Portugisisk escudo var desuden møntenheden i Portugal, med valutakoden PTE, indtil landet indførte euroen i 2002.

Møntenheder
Eskadre

En eskadre (: squadra for 'tropper opstillet i firkant') kan være en administrativ samling af ensartede orlogsfartøjer i en flåde; destroyere, ubåde, torpedobåde osv. men kan også være en kampenhed af forskellige skibstyper, som for eksempel den kejserlige tyske Ostasiengeschwader, som var alle tyske krigsskibe i Kina under 1. verdenskrig.

Den danske flåde er opdelt i tre eskadrer på ca. 600 mand hver. Disse eskadrer ledes af en kommandør og har base på hhv. Flådestation Frederikshavn og Flådestation Korsør.

En eskadre opdeles i divisioner, f.eks. fregatter i fregatdivisionen, korvetter i korvetdivisionen osv.

På tysk hedder en eskadre Geschwader og i Deutsche Marine er eskadrer samlet i flotiller. F.eks. Schnellbootsflottille i Warnemünde består af 2. og 7. Schnellbootsgeschwadern. Hvis Danmark havde en større flåde, ville den også samle eskadrer i flotiller.

Analoge udtryk i andre værn 
 Eskadron (hær)
 Eskadrille (luftvåben)

Se også 
 Militær enhed

Kilder 
 "Politikens NUDANSK ORDBOG", 15. udgave, 1994, Politikens Forlag A/S, 
 Lademann bind 7 (ERID-FODA), 1983, Lademanns Forlagsaktieselskab, 

Militære enheder
Søværnet
Søkrig
European Southern Observatory

European Southern Observatory bedre kendt under forkortelsen ESO, er et samarbejde mellem 11 europæiske lande om drift af et astronomisk observatorium. 

Medlemslandene er: Belgien, Danmark, Tyskland, Finland, Frankrig, Storbritannien, Italien, Holland, Portugal, Sverige og Schweiz.

Forskningsinstituttet har hovedkvarter i Garching i nærheden af München, men observationerne foretages fra La Silla-observatoriet i Chile.

Eksterne henvisninger 

Astronomiske observatorier
Espalier

Espalier kan henvise til flere artikler:

Espalier (gitter) – et gitter
Espalier (frugt) – et frugttræ
Espalier (hyldest) – en æresport
Essens

Essens har flere betydninger:
 Essens (filosofi) – et begreb indenfor filosofi og metafysik.
 Essens (lugt) – et ekstrakt som anvendes til likør- eller parfumetilvirkning. Som synonym kan anvendes ordet udtræk.
Ethanal

Ethanal (anden mulig stavemåde: ætanal), acetaldehyd, er medlem af aldehyderne, dvs. oxiderede alkoholer.

Ethanal er efter formaldehyd (rettere methanal) den simpleste af aldehyderne.
Ethanal er aldehyd af ethan, dvs det har en kulstofkæde med to kulstofatomer. Ethanal har sumformlen: CH3CHO.

Ethanal forekommer blandt andet i gylle. Det er endvidere et nedbrydningsprodukt af gyrometrin og et mellemprodukt i katabolismen af alkohol. Ved nedbrydningen af ethanol gennem alkoholdehydrogenasen dannes der ethanal. Antabus forhindrer nedbrydningen af ethanal til ethansyre, hvilket skaber ubehagelige følger for antabuskonsumenterne.

MV= 44,05; SMP= -123,5 °C; KP= 21 °C

Kilder/henvisninger

Se også 
 Metaldehyd

Aldehyder
Etude

En etude (fra det franske ord étude, der betyder studie") er en kort musikkomposition lavet til øvelser af en speciel teknisk sværhedsgrad på et soloinstrument. Den er skrevet til ét instrument, da det varierer meget, hvilke øvelser der er gode og/eller anvendelige for de forskellige instrumenter. Eksempelvis er det ikke muligt at lave vibratoøvelser på et klaver, hvorimod de kan laves på mange andre instrumenter.

En etude er ikke altid kun en øvelse, men stiler oftest efter også at være melodisk musik. De mest elskede etuder fremstår som musik. For eksempel er Chopins etuder teknisk svære, men samtidigt meget effektfulde og ekspressive. Stykker, der kun er teknisk svære og har meget lidt musisk virkning, kaldes ofte blot øvelser.

Historie
Musiske øvelser er komponeret siden det 18. århundrede. Carl Czerny var i den første periode en af hovedkomponisterne af disse stykker, mens det var Chopin, som gjorde etuden til en vigtig musikalsk genre. Det skyldes, at Czernys stykker var meget tekniske. Chopin gjorde etuden til musik.

Kompositionsformer
Eufrat

Eufrat (af , Euphrátēs) er en flod, der udspringer i Tyrkiet, løber igennem Syrien og Irak for at udmunde i den Persiske Golf.

Historisk har området mellem Eufrat og Tigris, Mesopotamien, været grobund for nogle af verdenshistoriens største civilisationer som Babylonien, Sumer og Assyrien.

Religiøse fortællinger 
I Det Gamle Testamente står der: "I Eden udsprang en flod, der vandede haven. Udenfor delte den sig og blev til fire strømme. Den første hedder Pishon; den snor sig gennem hele landet Havila, hvor der er guld. Guldet i det land er fint; der er også bedellium og shoham-sten. Den anden flod hedder Gihon; den snor sig gennem hele landet Nubien. Den tredje flod hedder Tigris; den løber øst for Assur. Den fjerde flod er Eufrat".

Ifølge islam vil floden Eufrat før dommedag tørre ud og efterlade et bjerg af guld. Mange vil tage dertil for at få noget af guldet, men 99 ud af 100 vil dø.

Referencer

Eksterne henvisninger 

Bibelske steder
Vandløb i Tyrkiet
Vandløb i Irak